Zlatko Gall
Zlatko Gall (Split, 1. prosinca 1954.), hrvatski novinar, pisac i glazbeni kritičar. Autor brojnih radova i tekstova o glazbi, posebice rocku.

Životopis 
Gall je završio povijest umjetnosti i arheologiju 1978. na Filozofskom fakultetu u Zagrebu. Tijekom studija objavljivao je tekstove s područja likovnosti, stripa i rocka u omladinskom tisku. Od 1979. do 1995. radi kao novinar u Slobodnoj Dalmaciji.  Obrađivao je teme s područja likovnih umjetnosti, glazbe, društvenih fenomena i političke komentare u brojnim listovima: Start, Svijet, Studio, Vjesnik, Naši dani, Polet, Džuboks, Rock, VEN, Intervju, Naš strip, YU-strip i drugi. Tijekom devedesetih bio je politički kolumnist Vjesnika i Vijenca te kolumnist mjesečnika More. Godine 2001. vraća se u redakciju Slobodne Dalmacije. Bio je i novinar Feral Tribunea, u sklopu kojeg je bio glavni urednik glazbenog mjesečnika punog naziva "Feral Music - magazin za urbanu gerilu".
Autor je brojnih monografskih tekstova i bilježaka za diskografska izdanja te autor niza diskografskih projekata združenih nazivnikom "Dalmatia world music" i "Prst u more". Napisao i nekoliko knjiga s kuharskim receptima.

Djela 
 Enciklopedijski CD-vodič - esencijalni albumi rocka 1954. - 2000. (Mozaik knjiga, 2000.)
 Pojmovnik popularne glazbe  (Šareni dućan, 2001.)
 Glazbeni lesikon (Marjan tisak, 2004.)
 Rock enciklopedija (VBZ, 2004.)
 Velika svjetska rock enciklopedija (Slobodna Dalmacija, 2005.)
 Kušaj i slušaj Dalmaciju 1 (Profil, 2005.)
 Kušaj i slušaj Dalmaciju 2 (Profil International, 2006.)
 Oliver – južnjačka utjeha (Profil, 2006.) 
 Naša spiza (s grupom autora, Izdanja Antibarbarus d.o.o., 2006.)
 Gibonni - tajna vještina: biografija, (Profil, Zagreb, 2007.)
 Kušaj i slušaj Trogir, kuharica (Profil multimedia d.d., 2007.)
 Kako Iggyju reći Pop, a Dylanu Bob (Profil, 2009.)
 Dijeta za bonkuloviće... i druga spiza, kuharica, (VBZ, 2009.)

Nagrade 
 Zlatno pero HND-a, 1991.
 Crni mačak, rock nagrada (za uređivanje časopisa FM), 1997.
 Porin, 2005. i 2006.

Izvori 

Jugoslavenski novinari
Jugoslavenski publicisti
Jugoslavenski muzički kritičari
Hrvatski novinari
Hrvatski publicisti
Hrvatski muzički kritičari
Biografije, Split